L 215/16 Jurnalul Oficial al Uniunii Europene 18.8.2007 REGULAMENTUL (CE) NR. 970/2007 AL COMISIEI din 17 august 2007 de modificare a Regulamentului (CE) nr. 1184/2005 al Consiliului de impunere a anumitor măsuri restrictive specifice îndreptate împotriva anumitor persoane care obstrucționează procesul de pace și încalcă dreptul internațional în conflictul din regiunea Darfur din Sudan COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1184/2005 al Consiliului 18 iulie 2005 de impunere a anumitor măsuri restrictive specifice îndreptate împotriva anumitor persoane care obstruc- ționează procesul de pace și încalcă dreptul internațional în conflictul din regiunea Darfur din Sudan (, în special articolul 9 alineatul (1) litera (a), întrucât: (1) Anexa I la Regulamentul (CE) nr. 1184/2005 enumeră persoanele fizice sau juridice, entitățile sau organismele care fac obiectul îngheţării fondurilor şi resurselor economice, în conformitate cu regulamentul menționat. (2) La data de 7 august 2007, Comitetul pentru sancțiuni al Consiliului de Securitate al Organizației Națiunilor Unite a modificat lista persoanelor, entităților și organismelor care ar trebui să facă obiectul înghețării fondurilor şi resurselor economice. Prin urmare, anexa I ar trebui să fie modificată în consecință, ADOPTĂ PREZENTUL REGULAMENT: Articolul 1 Anexa I la Regulamentul (CE) nr. 1184/2005 se modifică prin prezentul regulament, astfel cum se indică în anexa la acesta. Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 17 august 2007. () JO L 193, 23.7.2005, p. 9. Regulament, astfel cum a fost modificat ultima dată prin Regulamentul (CE) nr. 1791/2006 (O L 363, 20.12.2006, p. 1). Pentru Comisie Eneko LANDĂBURU Director general pentru relații externe